stanford-oval/wikipedia huggingface dataset:
Descent II
Tarina

Heti ensimmäisen Descentin jälkeen päähenkilö, jota kutsutaan pelin aikana nimellä "Material Defender" (suom. Kyvykäs Puolustaja) saapuu PTMC:n asemalle asteroidivyöhykkeessä. Hän suoritti tehtävänsä tuhotessaan PTMC:n kaivokset, jotka olivat tietokoneviruksen takia joutuneet robottien haltuun. Tuhottuaan viimeisen kaivoksen hänelle ilmoitettiin, että hänen aluksessaan saattaisi olla sama virus, eikä hän voinut palata Maahan. Asemalla häntä tervehtii Dravis, PTMC:n johtaja ja mies, joka antoi Puolustajalle viime tehtävän. Hän antaa tälle toisen tehtävän, mennä Zeta Aquilae- järjestelmään ottamaan selvää, mikä toi viruksen. Puolustaja yrittää kieltäytyä, mutta Dravis ottaa esille hänen sopimuksensa, joka sanoo, että PTMC (lyhenne sanoista Post Terran Mineral Corporation) voi pitää häntä vielä 72 tuntia tehtävän jälkeen. Puolustaja ottaa tehtävän vastaan vastahakoisesti ja hänen alukseensa asennetaan poimuydin, jolla voi matkata kymmeniä valovuosia silmänräpäyksessä. Tehtävän piti olla vain tutkimustehtävä, mutta pian selviää, että se on paljon enemmän...
Tuhottuaan alienrobottien avaruusaluksen Puolustaja ilmoittaa Dravisille, että hän saapuu takaisin Maahan. Poimuydin kuitenkin vioittuu ja Puolustaja ilmoittaa äkkiä Dravisille, että poimuydin on epäkunnossa. Dravis käskee Puolustajan sammuttamaan ytimen, mutta hän ei kykene tekemään sitä. Myöhemmin alus siirtyi tuntemattomaan paikkaan. Dravis yrittää ottaa yhteyttä Puolustajaan, mutta hän on tajuton ja radio on mennyt hajalle...
Pelaaminen

Descent II:ssa kentät sijoittuvat Aurinkokunnan ulkopuolelle. Planeettoja on pelissä kuusi ja jokaisessa planeetassa on yhteensä neljä kenttää. Viimeinen planeettajärjestelmä (Omega System) jaetaan vielä kahteen puoliskoon: Puuma Sphereen ja Tycho Braheen. Viimeksi mainittu ei oikeastaan ole planeetta, vaan alienrobottien avaruusalus, joka kuitenkin tuhoutuu viimeisen pomorobotin tuhoutuessa.
Kuten Descentissä, joissakin kentissä reaktori on korvattu pomoroboteilla, jotka pelaajan täytyy tuhota päästäkseen kentästä. Descent II:ssa joka neljänteen kenttään on sijoitettu pomo jokaisessa planeettajärjestelmässä. Kuten Descentissä, pomoilla on kyky muuttua lyhyeksi aikaa näkymättömäksi ja lisätä robotteja pelaajan hyökätessä pomoa vastaan.
Alkuperäiseen Descentiin verrattuna aseistus on laajentunut kymmenellä aseella: viidellä ensisijaisella ja viidellä toissijaisella aseella.
Pelissä on viisi vaikeustasoa, jotka on lueteltu helpoimmasta vaikeimpaan.  Mitä suurempi vaikeusaste, sitä nopeammin robotit tulittavat ja liikkuvat sekä fuusioreaktorin itsetuhomekanismi nopeutuu.
Musiikki

Descent II -pelin CD sisältää myös soundtrackin. Seuraavaan listaan on listattu kappaleen nimi ja kappaleen esittäjä:
Descent II Soundtrack - Alkuperäinen versio:
Raita 2: Brian Luzietti - Title
Raita 3: Brian Luzietti  - Crawl
Raita 4: Ogre of Skinny Puppy & Mark Walk - Glut
Raita 5: Brian Luzietti - Gunner Down
Raita 6: Larry Peacock & Brad Cross & Leslie Spitzer - Cold Reality
Raita 7: Ogre of Skinny Puppy & Mark Walk - Ratzez
Raita 8: Brian Luzietti - Crush
Raita 9: Mark Morgan - Untitled
Raita 10: Type O Negative - Haunted (Instrumental Remix)
Raita 11: Ron Valdez  - Are You Descent?
Raita 12: Johann Langlie - Techno Industry
Raita 13: Johann Langlie  - Robot Jungle
Aiheesta muualla

Descent II MobyGamesissa (englanniksi)
Tietoa Descent 2 -roboteista (Arkistoitu – Internet Archive) englanniksi
Descent 2:n pelimoottoriin pohjautuvan D2X-XL:n kotisivut
-pelisarja
| --- | --- |
Descent:   Descent  Descent II  Descent 3 
FreeSpace:   Descent: FreeSpace – The Great War  FreeSpace 2 
Descent -pelisarja tunnetaan hyvin robottien tekoälystä.
Kuvakaappaus Seaspring Gorgesta (5. kenttä)
Cándido Sibilio

| Cándido Sibilio |
| --- | --- |
 Sibilio vuonna 2006.
Henkilötiedot
Koko nimi:  Cándido Antonio ”Chicho” Sibilio Hughes
Syntynyt: 3. lokakuuta 1958 San Cristóbal, Dominikaaninen tasavalta
Kuollut: 10. elokuuta 2019 (60 vuotta) San Gregorio de Nigua, Dominikaaninen tasavalta
Kansalaisuus:   Dominikaaninen tasavalta    Espanja
Koripalloilija
Pelipaikka:  Pieni laitahyökkääjä
Pituus:  203 cm
Paino:  101
Pelaajaura
Seurajoukkueet
1976–1989 1989–1993:  FC Barcelona Saski Baskonia
Maajoukkueet
1975–1977 1980–1987:   Dominikaaninen tasavalta  Espanja
Ottelut (pisteet):  ? 87 (1313)
Aiheesta muualla
www.chichosibilio.com
FIBA
| Mitalit> Maa:   Espanja.Miesten koripallo.EM-kilpailut  | Mitalit> Maa:   Espanja.Miesten koripallo.EM-kilpailut  | Mitalit> Maa:   Espanja.Miesten koripallo.EM-kilpailut  | Maa:   Espanja> Miesten koripallo. |
| --- | --- | --- | --- |
|  Hopeaa | Ranska 1983 |  |  |
Cándido Antonio ”Chicho” Sibilio Hughes (3. lokakuuta 1958 San Cristóbal – 10. elokuuta 2019 San Gregorio de Nigua) oli dominikaanilais-espanjalainen koripalloilija, pelipaikaltaan pieni laitahyökkääjä.
Espanjan pääsarjassa uransa tehnyt ja hyvänä kolmen pisteen korien tekijänä tunnettu Sibilio voitti FC Barcelonaa edustaen viisi Espanjan mestaruutta, kahdeksan Espanjan cup-mestaruutta ja kansainvälisten seurajoukkuekilpailujen mestaruuksia. Hän edusti myös Saski Baskoniaa sekä kotimaansa Dominikaanisen tasavallan että Espanjan maajoukkueita. Espanjan maajoukkuetta Sibilio edusti muun muassa Moskovan kesäolympialaisissa 1980, kaksissa MM- ja neljissä EM-kilpailuissa saavuttaen EM-hopeaa Ranskassa 1983.
Elämä ja ura > Seurajoukkueet

Sibilio edusti Espanjan pääsarjassa pelannutta FC Barcelonaa yli vuosikymmenen ajan vuoteen 1989 asti. Sibilion aika Barcelonassa oli menestyksekäs: joukkue voitti Espanjan mestaruuden vuosina 1981, 1983, 1987, 1988 ja 1989 sekä Espanjan cup-mestaruuden vuosina 1978, 1979, 1980, 1981, 1982, 1983, 1987 ja 1988. Lisäksi Barcelona pärjäsi kansainvälisissä seurajoukkuekilpailuissa voittaen Korać cupin vuonna 1987, Euroopan cup-voittajien cupin vuosina 1985 ja 1986, Intercontinental Cupin vuonna 1985 ja Euroopan seurajoukkueiden supercupin vuonna 1986. Uransa lopulla Sibilio pelasi vielä Saski Baskoniassa kunnes päätti kilpauransa kauden 1992–1993 päätteeksi. Sibilio oli neljällä kaudella Espanjan pääsarjan tarkin kolmen pisteen korien heittäjä.
Elämä ja ura > Maajoukkueet

Sibilio pelasi aluksi kotimaansa Dominikaanisen tasavallan maajoukkueessa, johon hänet kutsuuttiin 17-vuotiaana vuonna 1975. Vuonna 1977 hän sai Espanjan kansalaisuuden ja edusti Espanjan maajoukkuetta Moskovan kesäolympialaisissa 1980, missä se sijoittui neljänneksi hävittyään pronssiottelussa Neuvostoliitolle 117–74. Sibilio kuului Espanjan kokoonpanoon myös MM-kilpailuissa Kolumbiassa 1982 ja Espanjassa 1986 sekä EM-kilpailuissa vuosina 1981, 1983, 1985 ja 1987. Kuten Moskovan olympiaturnauksessa, Espanja sijoittui aina neljänneksi tai viidenneksi lukuun ottamatta Ranskan EM-kilpailuja 1983, jolloin maa saavutti hopeaa hävittyään loppuottelussa Italialle 105–96. Yhteensä Sibilio pelasi Espanjan maajoukkueessa 87 ottelua korkealla, 15,1 pisteen, keskiarvolla.
Elämä ja ura > Pelaajauran jälkeen

2000-luvun alussa Sibilio valmensi hetken Dominikaanisen tasavallan nuorisomaajoukkuetta sekä maan pääsarjassa.
Sibilio kuoli 60-vuotiaana tilallaan San Gregorio de Niguassa 10. elokuuta 2019. Hän oli kärsinyt diabeteksen aiheuttamista terveysongelmista.
Aiheesta muualla

Profiili FIBA Archive (englanniksi)
Acta Philosophica Fennica

| Acta Philosophica Fennica |
| --- | --- |
 Acta Philosophica Fennica Vol. 28, 1976.
Lehtityyppi:  tiedejulkaisu
Aihealue:  filosofia
Kustantaja:  Suomen filosofinen yhdistys
ISSN:  ISSN 0355-1792
Perustettu:  1935
Päätoimittaja:  Ilkka Niiniluoto
Kotikunta:  Helsinki
Kotimaa:  Suomi
Kieli:  suomi ja ruotsi
Aiheesta muualla
OCLC
Kotisivu
Acta Philosophica Fennica on Suomen filosofisen yhdistyksen
tiedejulkaisu, joka julkaisee pääasiassa tieteellisiä filosofisia artikkeleita. Julkaisu on ilmestynyt vuodesta 1935. Sen nykyinen päätoimittaja on Ilkka Niiniluoto, ja sen toimituskuntaan kuuluvat Timo Airaksinen, Leila Haaparanta, Risto Hilpinen, Simo Knuuttila ja Gabriel Sandu.
Acta Philosophica Fennica on tarkoitettu yhdistyksen kansainväliseksi julkaisusarjaksi, siinä missä yhdistyksen toinen julkaisu Ajatus on suunnattu pääasiassa suomalaiselle yleisölle. Julkaistut artikkelit ovat nykyisin pääasiassa englanninkielisiä, mutta aiemmin julkaisussa on ilmestynyt paljon muun muassa saksankielisiä artikkeleita.
Julkaisu ilmoittaa, että sen alaan kuuluvat kaikki filosofiset perinteet, mutta se on keskittynyt ennen kaikkea suomalaisten filosofien ja heidän inspiroimansa ajattelun esittelyyn. Viime aikoina julkaisu on ilmestynyt yhdestä kolmeen kertaan vuodessa.
Aiheesta muualla

Acta Philosophica Fennica. Suomen filosofinen yhdistys.
Descent into Chaos

| Descent Into Chaos Legion of the Damned |
| --- | --- | --- |

Studioalbumin tiedot
 Julkaistu: 7. tammikuuta 2011
 Tuottaja(t): Peter Tägtgren
 Tyylilaji: thrash metal, death metal
 Levy-yhtiö: Massacre
Listasijoitukset
  27.
Legion of the Damnedin muut julkaisut
| Cult of the Dead 2008 | Descent Into Chaos 2011 | Ravenous Plague 2014 |
Descent Into Chaos on Legion of the Damnedin viides studioalbumi, joka julkaistiin vuonna 2011.
Albumi nousi Saksan albumilistan sijalle 27.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro-Descent Into Chaos | 1.50 |  |  |  |  |  |  |  |
| 2. | Night Of The Sabbath | 3.32 |  |  |  |  |  |  |  |
| 3. | War In My Blood | 3.35 |  |  |  |  |  |  |  |
| 4. | Shrapnel Rain | 4.02 |  |  |  |  |  |  |  |
| 5. | Holy Blood, Holy War | 4.14 |  |  |  |  |  |  |  |
| 6. | Killzone | 4.02 |  |  |  |  |  |  |  |
| 7. | Lord Of The Files | 5.22 |  |  |  |  |  |  |  |
| 8. | Desolation Empire | 4.26 |  |  |  |  |  |  |  |
| 9. | The Hand Of Darkness | 4.34 |  |  |  |  |  |  |  |
| 10. | Repossessed | 4.53 |  |  |  |  |  |  |  |
Kokoonpano

Maurice Swinkels – laulu
Richard Ebisch – kitara
Harold Gielen – basso
Erik Fleuren – rummut
Arvostelut

Angry Metal Guy:
Heavyblogisheavy:
Metal Temple:
Aiheesta muualla

Descent into Chaos Discogsissa. (englanniksi)
Albumi Descent into Chaos Encyclopaedia Metallum -sivustolla (englanniksi)
Ancherythroculter daovantieni

| Ancherythroculter daovantieni> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Aasiankarpit Xenocyprididae
Suku::  Ancherythroculter
Laji::  daovantieni
Kaksiosainen nimi
 Ancherythroculter daovantieni  (Bănărescu, 1967) 
Infobox OKNimi-testi OKIUCN-testi OK: 
Ancherythroculter daovantieni on aasiankarppien heimoon (Xenocyprididae) kuuluva Vietnamin makeissa vesissä elävä särkikalalaji.
Channel Awesome

| Channel Awesome, Inc>  |
| --- | --- |
Yritysmuoto:  internetsivusto
Perustettu:  2008, Lombard, Illinois, Yhdysvallat
Perustaja:  Mike Michaud, Bhargav Dronamraju, Mike Ellis, Doug Walker, Rob Walker
Avainhenkilöt:  Mike Michaud (CEO) Doug Walker (Näyttelijä ja Ohjaaja) Rob Walker (CCO)
Omistaja:  Mike Michaud
Kotisivu:  channelawesome.com
Infobox OKVirheellinen NIMI-arvo: 
Channel Awesome, aikaisemmin That Guy with the Glasses (lyhennettynä TGWTG), on yhdysvaltalainen internetsivusto komediavideoille ja -sarjoille. Sivuston tunnetuin sarja on The Nostalgia Critic, jonka ohjasivat ja käsikirjoittivat Doug ja Rob Walker. Vuonna 2014 sivuston nimi ja osoite vaihtuivat ThatGuywiththeGlasses.comista ChannelAwesome.comiksi. Helmikuusta 2024 lähtien sivuston verkko-osoite ei ole ollut enää käytössä ja sivusto uudelleenohjaa käyttäjän Channel Awesomen YouTube -tilille.
Channel Awesomen suosituimpia sarjoja > The Nostalgia Critic

Pääartikkeli: The Nostalgia Critic
The Nostalgia Critic on Doug ja Rob Walkerin ja Channel Awesome -sivuston suosituin sarja. Se kertoo Nostalgia Critic -hahmosta, joka arvostelee useimpien huonoina pitämiä elokuvia. Sarja alkoi vuonna 2007.
Channel Awesomen suosituimpia sarjoja > The Cinema Snob

Pääartikkeli: The Cinema Snob
The Cinema Snob on Brad Jonesin käsikirjoittama ja ohjaama komediasarja, joka alkoi vuonna 2007. Sarja kertoo Cinema Snob -hahmosta, joka arvostelee erilaisia elokuvia.
Channel Awesomen suosituimpia sarjoja > Atop the Fourth Wall

Atop the Fourth Wall on Lewis "Linkara" Lovhaugin luoma sarja. Sarjassa Lovhaug arvostelee erilaisia sarjakuvia. Atop the Fourth Wall oli yksi Channel Awesomen suosituimmista sarjoista ja sen suosituin sarjakuvia arvosteleva sarja. Lovhaug ja sarja poistuivat Channel Awesomen sivuilta vuonna 2018.
Channel Awesomen suosituimpia sarjoja > The Angry Joe Show

The Angry Joe Show’ssa "Angry Joe" arvostelee videopelejä ja kertoo niistä mielipiteensä. Sarjassa arvostellaan myös elokuvia. The Angry Joe Show oli sivuston suosituin videopeleistä kertova sarja. Angry Joe ja sarja poistuivat Channel Awesomen sivuilta vuonna 2018.
Channel Awesomen suosituimpia sarjoja > The Blockbuster Buster

Sarjan on luonut Eric Rodriguez. Sarja poistui Channel Awesomen sivuilta vuonna 2018.
Channel Awesomen suosituimpia sarjoja > Some Jerk with a Camera

Some Jerk with a Camera on Tony Goldmarkin luoma sarja. Sarja poistui Channel Awesomen sivuilta vuonna 2018.
Kaikki sarjat

Lista Channel Awesomen sarjoista. Nykyiset sarjat on lihavoitu.
The Nostalgia Critic
The Cinema Snob
Todd in the Shadows
Bum Reviews
The Blockbuster Buster
Nostalgia Chick
Shut up and talk
Rap Critic
TV Show Vlogs
Anniversaries
Some Guys I Know
Sketches
Toons these days
Screen Crashers
Demo Reel
The Angry Joe Show
Il Neige
Sci-Fi Guy
Some Jerk with a Camera
Atop the Fourth Wall
Mattimation
Film Brain: Bad Movie Beatdown
Phelous
Obscurus Lupa
The Spoony Experiment
Bennett the Sage
Palkinnot

Mashable-nettisivusto antoi Doug Walkerille vuoden 2010 yksityisyrittäjäpalkinnon That Guy with the Glasses -sivuston perustamisesta.
Aiheesta muualla

channelawesome.com
Alamosa

| Alamosa |
| --- | --- |
 Alamosan sijainti Alamosan piirikunnassa ja Coloradossa.
 Alamosa
 Koordinaatit: 37°28′8″N, 105°52′25″W 
Valtio:  Yhdysvallat
Osavaltio:  Colorado
Piirikunta:  Alamosan piirikunta
Hallinto:  
 – Hallinnon tyyppi:  Kaupunki
 – Pormestari:  Kathy Rogers
Pinta-ala:  
 – Kokonaispinta-ala:  10,3 km²
 – Maa:  10,3 km²
 – Josta vettä:  0,0 km² (0 %)
Korkeus:  2 299 m
Väkiluku (2000):  7 960
Aikavyöhyke:  UTC-7
 – Kesäaika:  UTC-6
Lempinimi::  Hub of the San Luis Valley
Infobox OKVirheellinen NIMI-arvo: 
Alamosa on kaupunki Coloradon osavaltiossa, Yhdysvalloissa. Se on Alamosan piirikunnan pääkaupunki. Alamosassa oli vuoden 2000 väestönlaskennan mukaan 7 960 asukasta. Pinta-alaa kaupungilla on 10,3 neliökilometriä. Kaupunki on nykyään merkittävä turistikohde, sillä sen lähellä sijaitsee esimerkiksi Great Sand Dunesin kansallispuisto.
Alamosassa on aluesairaala San Luis Valley Regional Medical Center. Lisäksi kaupungissa on kirjasto, ja yliopistotasoinen oppilaitos Adams State College.
Aiheesta muualla

Kuvia tai muita tiedostoja aiheesta Alamosa Wikimedia Commonsissa
Alan Hazeldine

Alan Hazeldine (5. heinäkuuta 1948 Glasgow – 10. marraskuuta 2008) oli brittiläinen kapellimestari ja pianisti. Hän valmistui Skotlannin kuninkaallisesta musiikki- ja draama-akatemiasta vuonna 1969. Hän opiskeli myös orkesterinjohtoa Vilem Tauskyn, Konstantin Ilievin ja Sergiu Celibidachen johdolla. Hazeldine johti Bulgariassa Sofian filharmonista orkesteria, jonka kanssa hän järjesti Ralph Vaughan Williamsin kuudennen sinfonian ensimmäisen esityksen Itä-Euroopassa. Hazeldine oli myös Vratsan sinfoniaorkesterin vierailevana kapellimestarina. Hän työskenteli Englannin kamariorkesterin, BBC:n skottilaisen sinfoniaorkesterin sekä skotlantilaisten ja englantilaisten balettiyhtiöiden kanssa.
Hazeldine perusti Corinthian Chamber Orchestran vuonna 1995. Hän oli myös North London Chorusin perustaja ja ensimmäinen johtaja 23 vuoden ajan. Hän toimi opettajana Guildhallin musiikki- ja draamakoulussa Lontoossa. Hän oli vuosina 1975–1988 naimisissa mezzosopraano Alison Mary Suttonin kanssa. Hän kuoli 60-vuotiaana syöpää sairastettuaan.
Amilcare Malagola

Amilcare Malagola (24. joulukuuta 1840 Modena – 22. kesäkuuta 1895 Modena) oli italialainen kirkonmies. Hän sai katolisen vihkimyksensä papiksi 19. joulukuuta 1863 ja piispaksi 9. heinäkuuta 1876. Kardinaali hänestä tuli vuonna 1893.
Malagola toimi Ascoli Picenon piispana vuosina 1876–1877 ja sen jälkeen Fermon arkkipiispana kuolemaansa saakka.
Aiheesta muualla

Catholic-hierarchy.org: Amilcare Malagola (englanniksi)
The Cardinals of the Holy Roman Church (Arkistoitu – Internet Archive) (englanniksi)
Ampeloúzos

| Ampeloúzos Αμπελούζος |
| --- | --- |
 Ampeloúzoksen Neitsyt Marian ilmestyksen (Evangelismós tis Theotókou) kirkko.
 Ampeloúzos
 Koordinaatit: 35°3′50″N, 24°56′2″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Górtyna
Hallinto:  
 – Asutustyyppi:  kylä
 – Kallikrates-koodi:  7104010301
Väkiluku (2011):  320
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ampeloúzos (kreik. Αμπελούζος; transl. myös Ambeloúzos) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 320 (vuonna 2011).
Ampeloúzoksen kylä sijaitsee Mesarán tasangolla Kreetan eteläosissa noin 49 kilometriä lounaaseen Iraklionista. Ampeloúzos muodostaa oman kyläyhdyskuntansa (Τοπική Κοινότητα Αμπελούζου, Topikí Koinótita Ampeloúzou). Antiikin aikana nykyisen kylän lähellä sijaitsi Gortynin kaupunki. Sen arkeologinen alue sekä Mesarán arkeologinen museo ovat kylän tärkeimmät nähtävyydet.
Aiheesta muualla

Kuvia tai muita tiedostoja aiheesta Ampeloúzos Wikimedia Commonsissa
Amiko Kobayashi

| Amiko Kobayashi |
| --- | --- |
Luoja(t):  Chris Claremont   John Romita Jr.
Kustantamo:  Marvel
Ensiesiintyminen:  Uncanny X-Men #181 (1984)
Henkilötiedot
Oikea nimi:  Amiko Kobayashi
Status:  aktiivinen
Voimat:  ei ole
Amiko Kobayashi on kuvitteellinen henkilö Marvel Comicsin sarjakuvissa.
Historia

Kun Japani joutui suurten lohikäärmeiden hyökkäysten kohteeksi, Ryhmä-X ja japanilainen sankari, Aurinkotuli, yrittivät tuhota ne. Taistelun aikana useat asunnot kuitenkin tuhoutuivat ja niistä useat olivat viattomien siviileiden. Yhdessä niistä asui Amiko äitinsä kanssa. Kun asunto tuhoutui, hänen äitinsä kuoli, mutta Amiko onnistui selviytymään ja Wolverine löysi hänet. Wolverine lupasi pitää huolta tästä pienestä tytöstä, mutta eläessään vaarallsita elämää, hän uskoi ettei sopisi isäksi Amikolle. Hän sitten antoi Amikon adoptoitavaksi, mutta tämä joutui huonoon perheeseen.
Kun Logan vuosia myöhemmin halusi käydä katsomassa Amikoa, hän ei saanut soittoaan perille ja päätti tutkia asiaa. Hän joutui surukseen huomaamaan millaiseen perheeseen Amiko oli joutunut ja vei tytön hyvän ystävänsä Yukion luokse.
Vaikka Yukio ei aluksi pitänyt ajatuksesta, hän otti Amikon huostaansa ja heistä tuli hyviä ystäviä vuosien aikana. Pelätessään Amikon joutuvan vaaraan, Wolverine pyysi Hopeasamuraita katsomaan hänen peräänsä. Hän teki tätä työtä hyvin, mutta joskus Amiko joutui Wolverinen vihollisten hyökkäysten kohteeksi. Kun Ase-X -organisaatio palasi toimintaan, Sapelihammas kaappasi Amikon ja melkein tappoi hänet Ase-X:n käskyjen vastaisesti. Ase-X kuitenkin paransi Amikon ja pyysi tätä anteeksi Loganilta.
Hiljattain Amiko sai tietää äitinsä kuuluneen Shosei-sotureiden sukuun ja viettää nyt aikaansa heidän seurassaan harjoitellen taistelulajeja tehdäkseen Loganin ylpeäksi itsestään.
Alan Hansen

Alan Hansen vuonna 2004.
Alan David Hansen (s. 13. kesäkuuta 1955 Sauchie, Clackmannanshire, Skotlanti) on entinen skotlantilainen jalkapalloilija ja nykyinen BBC:n television jalkapalloasiantuntija.
Hansenin ura alkoi skotlantilaisessa Partick Thistlessä, jota hän edusti 1973–1977. Hän oli mukana nostamassa seuraa Skotlannin valioliigaan 1976 ennen kuin siirtyi Liverpooliin kesällä 1977. Hansen pelasi Liverpoolissa kaikkiaan 620 ottelua ja voitti muun muassa kahdeksan mestaruutta sekä Euroopan Cupin kolmesti ennen kuin päätti uransa 1991. Hansen edusti myös Skotlannin jalkapallomaajoukkueetta 26 maaottelussa ja oli mukana 1982 MM-kisoissa Espanjassa.
Kommentaattorina Alan Hansen on tullut tunnetuksi kriittisestä suhtautumisestaan peliin, erityisesti mitä tulee puolustamiseen.[lähde? ]
Amparo Poch y Gascón

Amparo Poch y Gascón.
Amparo Poch y Gascón (15. lokakuuta 1902 Zaragoza - 15. huhtikuuta 1968 Toulouse) oli espanjalainen lääkäri ja anarkisti. Hän oli Lucía Sánchez Saornilin ja Mercedes Comaposadan ohella yksi Mujeres Libres -järjestön perustajista ja johtohahmoista.
Poch suoritti lääketieteen ja biologian yliopistotutkinnot vuonna 1929, jonka jälkeen hän työskenteli valistustehtävissä Zaragozasssa, kunnes avasi oman naisten- ja lastenklinikan Madridiin vuonna 1934. Poch keskittyi työssään erityisesti seksuaaliterveyteen ja vastasyntyneiden sairauksiin. Hän oli anarkistisen CNT-ammattiliiton jäsen. Keväällä 1936 Poch oli perustamassa anarkofeminististä järjestöä Mujeres Libres, joka Espanjan sisällissodan aikana tuki tasavaltalaisten joukkoja. Poch toimi myös asiantuntijatehtävissä anarkisti Federica Montsenyn johtamassa sosiaali- ja terveysministeriössä. Tasavaltalaisten tappioon päättyneen sisällissodan jälkeen Poch lähti maanpakoon Ranskaan, jossa hän kuoli vuonna 1968.
Aiheesta muualla

Kuvia tai muita tiedostoja aiheesta Amparo Poch y Gascón Wikimedia Commonsissa
AZS Politechnika Warszawa

| AZS Politechnika Warszawa |
| --- | --- |

Koko nimi:  AZS Politechnika Warszawa
Perustettu:  1928
Kenttä:  Hala UCSiR
– Kapasiteetti:  5000 istumapaikkaa
Puheenjohtaja:   Neroj, Położewicz
Valmentaja:   Jerzy Taczała
Sarja:  Puolan lentopalloliiga
AZS Politechnika Warszawa on puolalalainen huippulentopalloon keskittyvä lentopalloseura. Seuran lentopalloylpeys miesten edustusjoukkue AZS Politechnika Warszawa pelaa tällä hetkellä maan korkeimmalla sarjatasolla Puolan lentopalloliigassa. Joukkueen kotipaikkana toimii Puolan pääkaupunki Varsova.
Historia

AZS Politechnika Warszawa oli yksi ensimmäisiä joukkueita, jotka osallistuivat Puolan lentopalloliigaan vuonna 1929, jolloin pelattiin sarjan historian ensimmäinen kausi. Heti toisella sarjakaudellaan pääsarjassa joukkue otti maan mestaruuden. Vuosi oli tuolloin 1930. Seura jatkoi hyvää menestystä pääsarjassa ja otti mestaruudet kolme kertaa peräkkäin vuosien 1935-1937 välillä. Toinen maailmansota keskeytti kuitenkin pääsarjan hetkeksi aikaa vuosien 1939-1946 ajaksi. Pääsarjan alettua uudestaan otti Varsova heti neljä mestaruutta peräkkäin kausilla 1946-1949. Mestaruudet se otti lisäksi kausilla 1952 sekä 1953.
Puolan lentopalloliigan muututtua puoliammattilaisliigaksi otti Varsovan lentopalloylpeys peräti kahdeksan Puolan mestaruutta peräkkäin 1954-1961 välillä. Mestaruudet joukkue voitti myös kausilla 1963, 1965, 1966, 1968.
Varsovan joukkue on edelleen eniten mestaruuksia voittanut seura, nykyisin kaksikymmentä liigavoittoa. Joukkue johtaa ylivoimaisesti mestaruustilastoa, sillä toisena olevalla Legia Varsovalla on vain kahdeksan mestaruutta.
Saavutukset > Puolan lentopalloliiga

20 kertaa Puolan mestari
Eniten mestaruuksia pääsarjassa kautta aikojen
Joukkue > Kaudella 2010/2011

1.Janusz Gałązka
4.Wojciech Żaliński
5.Marcin Nowak
7.Maikel Moreno Salas
8.Ołeksandr Stacenko
9.Zbigniew Bartman
10.Robert Prygiel
11.Dariusz Szulik
12.Ardo Kreek
13.Michał Kubiak
15.Bartłomiej Neroj
16.Krzysztof Wierzbowski
18.Damian Wojtaszek
Aleksa Šantić (kylä)

Aleksa Šantićin kyltti
Aleksa Šantić (serb. Алекса Шантић) on kylä Somborin kunnassa Länsi-Bačkan piirikunnassa Vojvodinassa Serbiassa. Vuoden 2011 väestönlaskennassa kylässä oli asukkaita 1 770. Suurin osa heistä oli etniseltä taustaltaan serbejä.